
Ministrstvo za kmetijstvo Republike Slovenije, Dunajska 22, 1000 Ljubljana (v nadaljnjem besedilu: ministrstvo) na podlagi 5. člena Uredbe o skupnih določbah za izvajanje intervencij razvoja podeželja, ki niso vezane na površino ali živali, iz strateškega načrta skupne kmetijske politike 2023–2027 (Uradni list RS, št. 77/23, 19/24, 52/24, 9/25, 55/25, 100/25 – ZKme-2 in 91/26; v nadaljnjem besedilu: uredba o skupnih določbah za izvajanje intervencij) in prvega odstavka 20. člena Uredbe o izvajanju intervencije naložbe v sanacijo in obnovo gozdov po naravnih nesrečah in neugodnih vremenskih razmerah iz strateškega načrta Republike Slovenije za obdobje 2023–2027 (Uradni list RS, št. 14/25, 100/25 – ZKme-2 in 431/26; v nadaljnjem besedilu: uredba) objavlja 

Javni razpis za podintervencijo dela za odpravo škode in obnovo gozda ter vzpostavitev večje odpornosti in stabilnosti gozdov (IRP15.2) 


I.   OSNOVNI PODATKI O JAVNEM RAZPISU 
	Predmet javnega razpisa:
	Predmet Javnega razpisa za podintervencijo dela za odpravo škode in obnovo gozda ter vzpostavitev večje odpornosti in stabilnosti gozdov (IRP15.2) (v nadaljnjem besedilu: javni razpis) je podpora za izvedbo del za odpravo škode in obnovo gozda ter vzpostavitev večje odpornosti in stabilnosti gozdov. 

	Shema državne pomoči:
	Sanacija gozdov SN 23-27– vodi se pod identifikacijsko številko SA.118304.

	Razpisana sredstva:

	Višina razpisanih nepovratnih sredstev znaša 1.500.000 eurov.

	
	Sredstva se zagotovijo iz proračunskih postavk ministrstva, in sicer:

· 508.500 eurov iz proračunske postavke 221064 Skupni strateški načrt 2023-2027 – EKSRP – EU udeležba
· 991.500 eurov iz proračunske postavke 221065 Skupni strateški načrt 2023-2027 – EKSRP – slovenska udeležba. 

Delež sredstev iz Evropskega kmetijskega sklada za razvoj podeželja znaša 33,9 odstotkov, delež sredstev iz proračuna Republike Slovenije znaša 66,1 odstotkov.

	Vrsta javnega razpisa:
	ODPRTI 

	Cilji intervencije:
	Z izvedbo del želimo odpraviti škode in obnoviti gozd po naravnih nesrečah in neugodnih vremenskih razmerah ter vzpostaviti večjo odpornost in stabilnost gozdov. 
Podintervencija prispeva k specifičnemu cilju: SO4  prispevanje k blažitvi podnebnih sprememb in prilagajanju nanje, vključno z zmanjšanjem emisij toplogrednih plinov in povečanjem sekvestracije ogljika, ter spodbujanje trajnostne energije; skupnemu kazalniku učinka: O.23. Število neproduktivnih naložbenih operacij ali enot zunaj kmetij, ki prejemajo podporo ter obravnava potrebi: P16 Obnovitev gozda po naravnih nesrečah in neugodnih vremenskih razmerah in P38 Protipožarno varstvo v gozdovih.

	Obdobje vlaganja vloge na javni razpis:
Začetek vnosa vloge in zaključek javnega razpisa
	Javni razpis začne veljati naslednji dan po objavi na osrednjem spletnem mestu državne uprave.
 
Vnos vloge v elektronski sistem poteka od 24. avgusta 2026 do datuma zaprtja javnega razpisa, objavljenega na osrednjem spletnem mestu državne uprave.


	Obdobje upravičenosti stroškov:
	V skladu z prvim odstavkom 12. člena Uredbe, so do podpore upravičeni stroški del nastali zaradi podlubnikov in neurij v letu 2023 po 15. maju 2023 do vložitve vloge in požara Goriški Kras po 15. juliju 2022 do vložitve vloge.


	Informacije o javnem razpisu:
	Informacije o javnem razpisu so dostopne na naslednji povezavi:
https://www.gov.si/zbirke/projekti-in-programi/skupna-kmetijska-politika/javni-razpisi.





II. PREDMET IN NAMEN PODPORE

Podpora je v skladu z 10. členom uredbe namenjena naslednjim aktivnostim odprave škode in obnove gozdov ter vzpostavitvi večje odpornosti in stabilnosti gozdov poškodovanih zaradi naravnih nesreč in neugodnih vremenskih razmer: negi obnovljenih površin, negi poškodovanega mladovja in tanjših drogovnjakov, obnovi s sadnjo, zaščiti mladja oziroma drevesc s premazom vršičkov, zaščiti mladja oziroma drevesc s količenjem (vključno z izdelavo kolov), individualni zaščiti mladja oziroma drevesc s tulci, zaščiti mladja z ograjo (vključno z izdelavo kolov oziroma škarij) in pripravi površin za obnovo gozda.

III. VLAGATELJI IN UPRAVIČENCI

Vlagatelji in upravičenci so določeni v 11. členu uredbe.

IV. POGOJI ZA DODELITEV PODPORE 

1. Pogoji za dodelitev podpore so določeni v 1. do 4. točki prvega odstavka, tretjem in četrtem odstavku 9. člena, 1. do  5. točki prvega odstavka 12. člena uredbe o skupnih določbah za izvajanje intervencij in 13. členu uredbe.
2. [bookmark: _Hlk222301504]V skladu s 7. točko prvega odstavka 13. člena uredbe so do podpore upravičena aktivnosti za odpravo škode in obnovo gozda ter vzpostavitvi večje odpornosti in stabilnosti gozdov poškodovanih zaradi naravnih nesreč in neugodnih vremenskih razmer iz II. poglavja javnega razpisa, samo na območju, določenem v prilogi 1 javnega razpisa.

V. UPRAVIČENI IN NEUPRAVIČENI STROŠKI 

1. Upravičeni stroški so stroški del odprave škode in obnove gozdov ter vzpostavitvi večje odpornosti in stabilnosti gozdov nastali zaradi podlubnikov in neurij v letu 2023 po 15. maju 2023 in požara Goriški Kras po 15. juliju 2022, potrjenih v skladu z petim odstavkom 43. člena Uredbe 2022/2472/EU.
2. [bookmark: _Hlk207016335]Višina in vrsta upravičenih stroškov se določi v skladu z drugim odstavkom 12. člena uredbe. Priznane vrednosti na enoto za posamezna dela, ki so določene v Katalogu stroškov iz Pravilnika o katalogu stroškov in njihovih vrednostih na enoto (Uradni list RS, št. 34/24, 95/24, 87/25 in 100/25 – ZKme-2) so:


	Šifra stroška
	Vrsta poenostavljenih stroškov 
	Enota
	Vrednost v EUR/enoto

	5.6
	Dela za odpravo škode in obnovo gozda ter vzpostavitev večje odpornosti in stabilnosti gozdov 

	5.6.1
	Nega obnovljenih površin
	ha
	585,00

	5.6.2
	Nega poškodovanega mladovja in tanjših drogovnjakov
	ha
	585,00

	5.6.3
	Obnova s sadnjo
	ha
	1.000,00

	5.6.3
	Individualna zaščita mladja oz. drevesc s tulci (vključno z izdelavo opornih količkov)
	komad
	1,30

	5.6.4
	Zaščita mladja z ograjo (vključno z izdelavo kolov oz. škarij)
	m
	5,40

	5.6.5
	Zaščita mladja oz. drevesc s premazom vršičkov
	ha
	125,00

	5.6.6
	Zaščita mladja oz. drevesc s količenjem (vključno z izdelavo kolov)
	komad
	2,30

	5.6.7
	Priprava površin za obnovo
	ha
	335,00



3. Podpora se ne dodeli za strošek priprave vloge.

VI. OBVEZNOSTI UPRAVIČENCA 

Obveznosti upravičenca so določene v prvem in drugem odstavku 22. člena uredbe.

VII. VLAGANJE VLOG IN POSTOPEK ZA IZPLAČILO SREDSTEV

1. Vlaganje vloge na javni razpis, obravnava vloge in postopek za dodelitev sredstev so določeni v 5., 6. in 7. členu uredbe o skupnih določbah za izvajanje intervencij ter 20. členu uredbe.
2. Vlagatelj lahko na javni razpis vloži več vlog.

VII. FINANČNE DOLOČBE

Podpora se dodeli kot vrednost na enoto v obliki nepovratne finančne pomoči v skladu z 14. členom uredbe.

VII. OBJAVA PODATKOV O UPRAVIČENCIH

Objava podatkov o upravičencih, ki so prejeli sredstva, je določena v 8. členu uredbe o skupnih določbah za izvajanje intervencij. 

VIII. VARSTVO OSEBNIH PODATKOV 

V skladu s 13. in 14. členom Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov, UL L št. 119 z dne 4. 5. 2016, str. 1) so informacije za posameznike, katerih osebne podatke bo obdelovala Agencija Republike Slovenije za kmetijske trge in razvoj podeželja, objavljene na spletni strani agencije.

IX. KONTROLNI SISTEM IN UPRAVNE SANKCIJE TER VIŠJA SILA IN IZJEMNE OKOLIŠČINE

1. Sistem kontrole je določen v VIII. poglavju uredbe o skupnih določbah za izvajanje intervencij.
2. Upravne sankcije so določene v 33. členu uredbe o skupnih določbah za izvajanje intervencij in prvemu odstavku 25. členu uredbe. 
3. Primeri višje sile ali izjemnih okoliščin so določeni v 34. členu uredbe o skupnih določbah za izvajanje intervencij.


	
	Mojca Erjavec

	
	državna sekretarka

p. p. št. 1002-29/2026/11   
z dne 15. 7. 2025

